text: De er blevet redningsspecialister
  27 februar 2014 kl. 17.42
  Beredskabsstyrelsen Sydjylland i Haderslev har uddannet de første 21 redningsspecialister.
  Værnepligtsuddannelse ved Beredskabsstyrelsen er blevet kompetencegivende. Uddannelsen er et springbræt til at søge ind til politiet, kommunale redningsberedskab, Falck eller Beredskabsstyrelsen. De kan også læse videre på professionshøjskoler eller katastrofemanagerstudier.
  Redningsspecialisterne kan udføre komplekse opgaver inden for redning, brandslukning og miljøbeskyttelse.
  De værnepligtige har løbende specialiseret sig under uddannelsen. De har bestået forløb som aspirant, assistent, brandmand og kemikalie- og redningstekniker undervejs.
  Alle værnepligtige ved Beredskabsstyrelsen kan i fremtiden tage uddannelsen.
  